**DELO NA DALJAVO 31. 3. in 3. 4. 2020**

**UČNA URA**: **A. G. KERMAUNER: ZAKAJ AVTO ZJUTRAJ NOČE VŽGATI**

**1. Na začetku sklopa si ponovil, koga in kaj vse potrebujemo v gledališču, da lahko uživamo v gledaliških predstavah.**

**Ali poznaš vse spodaj naštete gledališke izraze?**

Ansambel

Zasedba

Inspicient

Režiser

Scenograf

Kostumograf

Lektor

Lučni mojster

Tonski mojster

Dramaturgija

Sezona

Zastor

Zavesa.

Mizanscena

Če si imel/-a s katerim od izrazov težave, lahko preveriš na koncu strani (rešitve izrazov).

**2. Sedaj odpri DZ na str. 180 in preberi vsa besedila.**

**4. Po branju odgovori na vprašanja od 2. do 6. (7. nalogo izpusti).**

**Odgovore si preveri z rešitvami:** <https://www.devetletka.net/gradiva/slovenscina/7>

**5. V zvezek (na strani za književnost) si zapiši:**

ERVIN FRITZ: KRPANOVA KOBILA

Alenka Goljevšček-Kermauner je bila slovenska pisateljica, raziskovalka slovenskega ljudskega slovstva, esejistka in dramatičarka.

Zakaj avto zjutraj noče vžgati je komedija o legendarni katrci. Junaka te domače komedije sta Catherine Renault, imenovana Katra, legendarni avtomobil, in pes Miško, ki v mrzli zimski noči, ko vse naokoli škriplje, doživita in povzročita nenavadne dogodivščine.

**6. Sedaj pa te čaka izziv.**

**Napiši kratek monolog (najmanj 10 povedi), v katerem imaš glavno vlogo ti – katrca. Po spletu naključij si pristal/-a v Jakobskem Dolu, kjer pa je vse prazno. Zapiši, kaj katrca razmišlja, česa si želi … V monolog vključi tudi didaskalije (navodila za igralce). Nato pa svoj monolog tudi posnemi in ga oddaj v spletno učilnico oz. mi ga pošlji po elektronski pošti (tina.salamun@gmail.com).**

KRITERIJI USPEŠNOSTI IGRANJA (zapiši jih v zvezek):

1. Govorim primerno hitro.

2. Govorim dovolj glasno.

3. Pazim, da ne govorim prehitro ali prepočasi.

4. Upoštevam intonacijo glasu.

5. Pri nebesedni komunikaciji sem pozoren/-na, da upoštevam didaskalije.

REŠITVE IZRAZOV:

* Ansambel
	+ Nastopajoči člani umetniškega zbora v dramskem, opernem in baletnem gledališču.
* Zasedba
	+ Porazdelitev vlog med igralce, ki bodo sodelovali v uprizoritvi.
* Vskok
	+ Nenadna nadomestitev (prevzem vloge) drugega igralca, ki iz kakršnihkoli razlogov ne more nastopiti.
* Inspicient
	+ Spremlja priprave na uprizoritev in si v inspicentski knjigi označi vse spremembe, kakor jih je določil režiser, od premiere naprej je vodja predstave, daje začetek, kliče igralce na oder, opozarja na spremembe scene in ukrepa v izjemnih primerih; če je predstava tehnično in zasedbeno prezahtevna, je inspicientov več.
* Režiser
	+ Se ukvarja z gledališko režijo, z enim temeljnih gledaliških opravil.
* Scenograf
	+ Avtor scenografskih osnutkov, poleg kostumografa in režiserja luči poglavitni likovni avtor uprizoritve.
* Kostumograf
	+ Avtor kostumskih osnutkov; poleg scenografa (pri mnogih uprizoritvah ista oseba) in oblikovalca luči poglavitni likovni avtor uprizoritve.
* Koreograf
	+ Kdo se ukvarja s koreografijo, avtor plesa; odreja korake in gibanja, da se sestavijo v integralno umetniško delo.
* Lektor
	+ Odgovoren za neoporečno in funkcijsko ustrezno pisno in govorno podobo besedila v uprizoritvi.
* Lučni mojster
	+ V gledaliških listih označen tudi kot »vodstvo luči« ali »luč«, daje naloge osvetljevalcem in jih nadzira. Po navodilih režiserja, oblikovalca luči, ki je pogosto lučni mojster sam, in scenografa določi luč posamične uprizoritve in jo zapiše.
* Tonski mojster
	+ Po navodilih režiserja, skladatelja ali vodje glasbene opreme pripravi posnetke glasbe, govora in zvočnih efektov ter upravlja tonske naprave.
* Dramaturgija
	+ Raziskuje izvor, nastajanje, zgradbo dramskega dela in teoretične zakonitosti njegovega uprizarjanja; zaradi obsega, zahtevnosti in delovne usmerjenosti jo delimo v teoretično in praktično dramaturgijo.
* Sezona
	+ Igralna sezona, čas (običajno med septembrom in junijem), ko gledališče uprizori vsa besedila svojega letnega repertoarja.
* Zastor
	+ Zavesa.
* Mizanscena
	+ Organizirano, običajno od režiserja predpisano gibanje igralcev po prizorišču, katerega pomen je v dinamizaciji in ponazarjanju dramskega dejanja, notranjih stanj oseb in odnosov med njimi.